Aðrir þingmenn sem tóku þátt í samtalinu , Sigmundur Davíð Gunnlaugsson og Anna Kolbrún Árnadóttir úr Miðflokki og Karl Gauti Hjaltason og Ólafur Ísleifsson , sem voru í Flokki fólksins þegar samtalið átti sér stað en gengu síðar til liðs við Miðflokkinn , brutu ekki gegn siðareglum alþingismanna . Í umfjöllun um ummæli Bergþórs , sem m.a. fóru í hámæli eftir að Klaustursupptökurnar svokölluðu voru gerðar heyrinkunnar , voru tiltekin ummæli hans um Ingu Sæland , formann Flokks fólksins , Írisi Róbertsdóttur , bæjarstjóra Vestmannaeyjabæjar , Albertínu Friðbjörgu Elíasdóttur alþingismann og Lilju Alfreðsdóttur , mennta - og menningarmálaráðherra . Þau eru ósæmileg og í þeim felst vanvirðing er lýtur að kynferði þeirra kvenna sem um er rætt . Ég er að lýsa því þegar núverandi þingkona gekk svo nærri mér kynferðislega að ég var lengi að átta mig á því hvað hafði gerst . Aðrir ekki brotlegir Ummæli Sigmundar Davíðs og Önnu Kolbrúnar voru einnig tekin til skoðunar . Þá taldi siðanefndin ekki að ummæli Sigmundar Davíðs , sem voru viðhöfð í tengslum við fullyrðingar annarra viðstaddra , hefðu brotið gegn siðareglum . Gerir Sigmundur í bréfi sínu til forsætisnefndar ekki athugasemd við niðurstöðu siðanefndar að þessu leyti . Þurftu ekki að aðhafast Að auki við umfjöllun um ummæli þingmannanna fjögurra tók siðanefndin einnig til umfjöllunar hvort allir viðstöddu , þ.e. fjórir ofannefndu auk Karls Gauta og Ólafs Ísleifssonar , hefðu brotið gegn siðareglum með því að sitja athugasemdalaust undir ummælum annarra þingmanna , ekki sýnt fordæmi og frumkvæði að því að styðja siðareglurnar í verki . Sagði siðanefndin að ekki væri unnt að fullyrða að siðareglurnar geri þær kröfur til þingmanna að þeir aðhafist með þeim hætti sem lýst er í afmörkun forsætisnefndar , og töldust því þingmennirnir sex ekki hafa brotið gegn siðareglunum með þessum hætti . Ólafur og Karl Gauti sendu forsætisnefnd ekki bréf með athugasemdum við álit siðanefndar .